GIACOMO PUCCINI: A KÖPENY/ IL TABARRO | GIANNI SCHICCHI
2025-09-18 18:30 - 20:00 (Europe/Bucharest) | Kolozsvári Magyar Opera, Emil Isac utca 26-28. szám, Kolozsvár, Kolozs, 400023, Románia
GIACOMO PUCCINI: A KÖPENY/ IL TABARRO | GIANNI SCHICCHI

A 20. század elején az olasz operák többsége drámai hangvételű volt, így a Gianni Schicchi különlegességnek számított. Miközben nevetünk a kapzsi örökösökön és a furfangos Schicchi mesterkedésein, ráismerhetünk az emberi önzés és a pénz utáni sóvárgás örök érvényű történetére is

La începutul secolului XX. majoritatea operelor italiene aveau un caracter dramatic, motiv pentru care ,,Gianni Schicchi” era cu adevărat specială. Râdem de moștenitorii lacomi și de șiretenia lui Schicchi, dar în același timp ne recunoaștem în narațiune povestea universală a egoismului și a dorinței de avere

Bemutató / Premieră: szeptember 18 septembrie
https://eventbook.ro/performance/166825/venue

Következő előadás / Următorul spectacol: szeptember 25 septembrie
https://eventbook.ro/performance/166826/venue

25. Filmtettfeszt - Erdélyi Magyar Filmszemle
2025-10-01 00:00 - 2025-10-05 23:59 | Cinema Victoria, Bulevardul Eroilor 51, Kolozsvár, Kolozs, Románia
Történelem és film, médiatörténet és filmművészet kapcsolódásai, illetve a filmről való írás aktuális kihívásai – ebben a három nagy témakörben helyezkednek el a 25. Filmtettfeszt Erdélyi Magyar Filmszemle idei programjai.
👉Részletek a Filmtettfeszt honlapján: https://filmtettfeszt.ro/

Öreg házak új élete - Székelyföldi építészeti útmutató - Köllő Miklós könyvbemutatója Kolozsváron
2025-10-10 19:00 | Bulgakov Café, Str. Inocențiu Micu Klein 15., Kolozsvár, Kolozs, 400347, Románia
A hagyományos székely építészet és a kortárs igények találkozási pontjait tárja fel ez a hiánypótló, régóta időszerű, magyar nyelvű átfogó építészeti útmutató. Bemutatja hogy – miközben alkalmazkodunk a mai kényelmi elvárásokhoz és fenntarthatósági szempontokhoz- hogyan őrizhetjük meg és hasznosíthatjuk újra épített örökségünket.
A könyv közérthetően, ugyanakkor szakmai alapossággal foglalkozik az öreg házak megmentésének kérdéseivel: az épített örökség jelentőségétől kezdve a szerkezeti problémák megoldásán át a modern bővítések lehetőségéig.
A kötet gyakorlati ajánlásokat nyújt az energiatakarékosság, az településképhez illeszkedő építkezés és a tájjal való harmonikus kapcsolat megteremtéséhez.
A szerző, dr. Köllő Miklós, építész, kutató és oktató, aki PhD-kutatását a székelyföldi településszerkezetek morfológiájára és építészeti hagyományaira alapozta, értékes tapasztalatait osztja meg az olvasóval.
A könyv nemcsak szakembereknek szól, hanem mindazoknak, akik elkötelezettek a hagyományos értékek megőrzése és a fenntartható fejlődés iránt.
A kolozsvári könyvbemutatón Köllő Miklós beszélgetőtársa Sárosi Béla építőmérnök, épített örökségvédelmi szakember, a Kész Románia értékesítési vezetője lesz.(Két építész, két eltérő szakmai látásmód találkozik: a hagyomány megőrzésének, a fenntartható építészetnek és a kortárs igények metszéspontjait keresik.)
Meríts ötleteket a fenntartható építészet és az örökség megőrzésének gyakorlati megoldásaiból – csatlakozz hozzánk 2025. október 10-én, 19:00 órától a könyvbemutatóra.

Professzori székfoglalók a Bölcsészkaron
2025-10-21 18:00 - 19:00 | BBTE Bölcsészkar, Horea 31, Kolozsvár, Kolozs, 400202, Románia
A Babeș-Bolyai Tudományegyetem Bölcsészettudományi Karának magyar tagozata örömmel hív minden érdeklődőt professzori székfoglaló előadásaira. A nyilvános és ünnepi alkalmon egyetemi szokás szerint szakmai előadással mutatkoznak be a kar utóbbi időszakban kinevezett magyar professzorai.
Berszán István: Gyakorlati bölcsészet. Avagy hogyan segít egy folyó József Attilának?T. Szabó Levente: Jókait olvasni az ökológiai válság idején

VBE: dr. Erdész Ádám: Márki Sándor a kolozsvári egyetemen és Kolozsvár társadalmában
2025-10-21 18:00 - 20:00 | BBTE Magyar Történeti Intézet, Napoca 11., Kolozsvár, Kolozs, 400850, Románia
A Virtuális Bolyai Egyetem soron következő előadásán dr. Erdész Ádám történész-levéltáros Márki Sándor (1853–1925), a kolozsvári egyetem professzora, dékánja és rektora életét, illetve munkásságát idézi fel.
Időpont: Október 21., 18:00Helyszín: BBTE Magyar Történeti Intézet, Jókai/Napoca u. 11, Ferdinand király díszterem

Előadás címe: Márki Sándor a kolozsvári egyetemen és Kolozsvár társadalmában
Az előadás kivonata:Az előadás Márki Sándornak, a kolozsvári egyetem történész professzorának életét és pályáját idézi fel. Márki Sándort (1853–1925) 1892-ben nevezték ki az egyetemes történeti tanszékprofesszorává, s egészen 1919-ig posztján maradt. Közel három évtizeden keresztül az egyetem egyik – dékáni, rektori tisztséget is betöltő – meghatározó személyiségének számított, és Kolozsvár kulturális világának formálói közé tartozott.Márki húszéves korától naplót vezetett, s közel 10 000 darabot számláló levelezés és mintegy 10 méternyi hagyaték maradt utána. A gazdag és színes forrásanyag lehetővé teszi, hogy bepillantsunk egy egyetemi tanár életének minden színterére. A források adta lehetőségeket felhasználva Márki életpályájába illesztve szó esik arról, hogyan történt az 1890-es években egy egyetemi katedra betöltése, milyen volt az egyetemi élet. Hány órát tartott egy professzor, kik látogatták előadásait? Milyen lakáskörülmények között élt, mennyi volt a jövedelme? Hol helyezkedtek el a professzor urak a város társadalmában? A dokumentumok beszélnekalegfontosabb korabelii erdélyi kulturális szervezetekről, de arról is, hogy milyen fórum volt a „professzorok hosszú asztala” a New York kávéházban, ahol a tanárok többsége délutánonként összegyűlt „ozsonnázni”.Márki naplójának van egy 1918. október 31-én kezdődő Metamorphosis Transsylvaniae című része, amelyben a megszállás napi krónikáját jegyezte fel. Az előadás ezzel a résszel, és Kolozsvárról való 1921-es távozásának történetével zárul.

A tudat különböző elemei - Ujwárosy Enikő előadása
2025-10-21 18:30 - 20:30 | Györkös Mányi Albert Emlékház, Republicii / Majális u. 5., 1A ajtó, Kolozsvár, Kolozs, 400015, Románia
A TUDAT KÜLÖNBÖZŐ ELEMEI címmel tart hat alkalomból álló vetítettképes előadássorozatot UJWÁROSY ENIKŐ kolozsvári születésű, Svédországban élő hipnoterapeuta és coach. A sorozat első előadására 2025. október 21-én, kedden, 18:30 órától kerül sor a Györkös Mányi Albert Emlékházban (Kolozsvár, Republicii / Majális u. 5.) Ujwárosy Enikő visszatérő előadója a Györkös-háznak, hiszen júniusban már tartott egy előadást hasonló témában. Ez alkalommal összesen 12 előadásból álló két sorozattal jelentkezett, amelyeket párhuzamosan fog megtartani a következő hónapokban. Az első, október 14-én indított sorozat címe: Útban önmagadhoz – együtt könnyebb. A következő, 21-én sorra kerülő előadás A TUDAT KÜLÖNBÖZŐ ELEMEI című sorozat első alkalma lesz. Idézzük az előadót: „A sorozat első előadásának témája a tudatalatti, az ego és a belső tér megismerése, valamint a hipnózis. Ebben az előadásban felfedezzük a tudat rejtett rétegeit: a tudattalant, az egót és a belső teret, ahol önmagunkkal találkozhatunk. Megismerjük, hogyan hatnak ezek a részek mindennapi életünkre, döntéseinkre és kapcsolatainkra. Röviden betekintünk a hipnózis világába is, hogy megértsük, miként segíthet a belső egyensúly és a tudatosság elmélyítésében. Ez az alkalom egy meghívás arra, hogy kicsit befelé figyelj, és felfedezd a benned rejlő csendes mélységeket.” Ujwárosy Enikő írja magáról: „A Rolor Coaching alapítója vagyok. Fiammal, Brunóval dolgozom együtt, valamint négylábú energiasegédemmel, Rockyval. Korábban iskolaigazgató és képesített tanár voltam, és hosszú tapasztalattal rendelkezem abban, hogy támogassam az embereket fejlődésükben és tanulásukban. Képzett és tanúsított coachként hipnózist és hatékony NLP technikákat alkalmazok, és arra specializálódtam, hogy segítsek másoknak leküzdeni az akadályokat, mint például a halogatás vagy a korlátozó gondolatok és hiedelemrendszerek. Klienseim képesek felfedezni belső potenciáljukat különféle manifesztációs technikák, a különböző törvények ismerete, valamint egyszerű, bárki által alkalmazható gyakorlatok segítségével. A pedagógia és az oktatásvezetés terén szerzett alapjaim mély megértést adtak számomra a tanulási folyamatokról, a vezetésről és a személyes fejlődésről.” Az előadóval készült interjú itt olvasható: https://szabadsag.ro/article/life-coaching-jo-eletre-gyurni Beugró: 25 lej Szeretettel várunk mindenkit!Az előadás szervezője: Rolor Coachning https://www.facebook.com/RolorcoachningTársszervező: Györkös Mányi Albert Emlékház https://www.facebook.com/emkegyorkoshaz Az eseményen fotó és filmfelvétel készülhet. Az eseményen való részvétellel beleegyezik, hogy az itt készült felvételeken szerepelhet, és a szervező ezeket kizárólag programjainak népszerűsítése céljából használhatja.Közönségünk csoportja: https://www.facebook.com/groups/466663906846475Az Emlékház honlapja: https://emke.ro/gyorkos-manyi-albert-emlekhaz-cimlapAz Emlékház eseménynaptára:https://emke.ro/esemenynaptar-2025-7333

Hervay Klub Fazekas Lehellel és Szántai Kristóffal
2025-10-21 20:00 - 22:00 | Planetárium, Piata Unirii 10, Kolozsvár, Kolozs, Románia
Új évad, új forma!

A Hervay Klub független irodalmi körként évek óta pályakezdő szerzők bemutatkozásának ad teret. Idén kitágítjuk kereteinket interdiszciplináris irányokba, így a film, a képzőművészet, a színház, az újságírás, a filozófia felől érkezők is helyet találnak meghívottjaink között. A hangsúly most még inkább a találkozáson, a párbeszéden, a közös gondolkodáson lesz. Az új évad első alkalmának vendégei két, sokatok számára ismerős filmes alkotó, Fazakas Lehel és Szántai Kristóf lesznek.

Szántai Kristóf 2003-ban született Kolozsváron. Filmrendezői szakon tanult, főként animációval foglalkozik.
Fazakas Lehel 2001-ben született Sepsiszentgyörgyön, Kolozsváron tanult filmrendezést. Jelenleg a Sapientia Erdélyi Magyar Tudományegyetem Filmtudományok mesterképzésének hallgatója, és Románia legöregebb mozijának mozigépésze.

Heltai Táncház
2025-10-21 22:00 - 2025-10-22 04:00 | Heltai FolkCenter, Clinicilor 18, Kolozsvár, Kolozs, Románia
Várunk téged és barátaid egy fergeteges táncházba a Heltaiba. Gyere táncolj, énekelj és érezd jól magad!

Egy frissen előkerült kolozsvári kaszárnyaterv margójára - dr. Horváth Csaba előadása
2025-10-22 18:00 - 20:00 | Györkös Mányi Albert Emlékház, Republicii / Majális u. 5., 1A ajtó, Kolozsvár, Kolozs, 400015, Románia
2025. október 22-én, szerdán, 18.00 órától DR. HORVÁTH CSABA kolozsvári történész, könyvtáros tart vetítettképes előadást „azon gondolatra jött, hogy a katonaság számára laktanya építését kérje” – Egy frissen előkerült kolozsvári kaszárnyaterv margójára címmel a Györkös Mányi Albert Emlékházban (Kolozsvár, Republicii / Majális u. 5.). Kincses Kolozsváron a 18‒19. századok fordulóján a legégetőbb problémák egyike a kaszárnyaépület hiánya volt, mely megkeserítette a katonák beszállásolására kényszerülő helybeliek életét. Emellett a császári-királyi katonaság közel másfél évtized erejéig önkényesen lefoglalta egy katonai iskola számára a városi tulajdonban levő fogadót, a Fejér Lovat, ez pedig tovább rontotta a város és a hadsereg közötti amúgy is feszült helyzetet. Az előadás alkalmával egy meg nem valósult, 1803-as keltezésű kaszárnyatervet ismerhet meg a nagyérdemű. Közreműködik a BBTE Református Tanárképző és Zeneművészeti Karának MUSICHORUM kórusa, DRD. FÁBIÁN APOLKA egyetemi tanársegéd karvezetésével. Szeretettel várunk mindenkit!Az előadás szervezője az EMKE Györkös Mányi Albert Emlékház https://www.facebook.com/emkegyorkoshaz Az eseményen fotó és filmfelvétel készülhet. Az eseményen való részvétellel beleegyezik, hogy az itt készült felvételeken szerepelhet, és a szervező ezeket kizárólag programjainak népszerűsítése céljából használhatja.

A szabadság napja! Megemlékezés Kolozsváron
2025-10-23 16:00 - 2025-11-07 17:00 | Kolozs
Október 23-án, ’56 hőseire emlékezünk Kolozsváron. Ebből az alkalomból több programpontból álló megemlékezést szervezünk a szabadságharc hőseinek tiszteletére:

Október 23.

16:00 Ökumenikus istentiszteletHelyszín: Belvárosi unitárius templom, Magyar utca (Bld. 21Decembrie 1989), 9. sz.

17:30 Ünnepi megemlékezésHelyszín: Sétatér, 1956-os emlékmű

18:30 Ünnepi hangverseny az 1956-os forradalom és szabadságharc évfordulóján, a Kolozsvári Magyar Opera zenekarának ünnepi koncertje, Bálint János fuvolaművész közreműködésévelHelyszín: Kolozsvári Állami Magyar Opera, Bartha Miklós (Emil Isac) utca, 26-28. sz.Szervező: Magyarország Kolozsvári Főkonzulátusa

19:56 Verses, énekes ünnepi megemlékezés, majd fáklyás felvonulás Dsida Jenő sírjához, a Házsongárdi temetőbeHelyszín: Mátyás király szülőháza előtti tér, Mátyás király (Matei Corvin) utca, 6 sz.Szervező: Kolozs Megyei Magyar Diáktanács

November 7.

17:00 Márai Sándor és az 1956-os forradalom vetélkedőHelyszín: Erdélyi Múzeum Egyesület előadóterme, Jókai (Napoca) utca 2-4. sz.Szervező: Kolozsvár Társaság

Csakúgy, mint az előző években, idén is arra kérjük Önöket, hogy amennyiben lehetőségük van, koszorú helyett ajánlják fel adományaikat. Ezúton az Providența Gondviselés Fürsorge Egyesület kisegítésére gyűjtjük az adományokat.Adományaikat a helyszínen bedobhatják az adománygyűjtő dobozokba, vagy az alábbi bankszámlaszámra utalhatják:
ASOCIATIA PROVIDENTA GONDVISELES FURSORGEIBAN: [REDACTED]

10. KOLOZSVÁRI ZSIDÓ NAPOK
2025-10-25 - 2025-10-28 | Kolozsvár
Élvezzük ismét a páratlanul gazdag zsidó művészet kincseit Kolozsvárt, ahol oly sok
kultúra, vallás és tradíció élt együtt az elmúlt századokban!
A programokra a belépés díjtalan, minden érdeklődőt szeretettel várunk.
RÉSZLETES PROGRAM
OKTÓBER 25. SZOMBAT
15.00 ÓRA: BOR, A BÁRHESZ ÉS AZ ÜNNEP – KÜLÖNLEGES SÁBÁTI STAND UP
Miért jön be a sábesz, és miért megy ki?
Miért szagolgatunk fűszereket szombat este, és ehhez miért kell különleges gyertya?
Mit eszünk, mit iszunk ilyenkor, és egyáltalán: miféle ünnep is ez a sábesz?
Borgula András, a budapesti Gólem Színház művészeti vezetője mesél és mutat be mindent, amit a sábátról tudni érdemes. Finom lesz, vicces lesz, és persze egy kicsit kóser is!
Az eseményen igazi sábeszi kóstoló várja a résztvevőket: kalács, flódni és zsidótojás, mindez egy pohárka kóser bor kíséretében.
A program végén közösen búcsúztatjuk a szombatot – énekléssel és jókedvvel.
(Csak abban az esetben várunk, ha nem vagy zsidó… vagy ha zsidó vagy.)
Helyszín: Bulgakov Kávéház
//
19 ÓRA: ÜNNEPÉLYES MEGNYITÓ, MAJD ILLÉNYI KATICA TANGÓ ÉS KLEZMER KONCERTJE. KÍSÉR A STEVE JAZZ TRIÓ
Mi köti össze a dél-amerikai tangó lángoló szenvedélyét és a kelet-európai klezmer zene mélyen emberi, lírai világát?
A válasz a zene közös, egyetemes nyelvében rejlik – abban a varázslatban, amely képes hidat építeni kultúrák, érzelmek és sorsok között.
Illényi Katica, a zenei sokoldalúság és elegancia művésznője ezúttal a Steve Jazz Trió közreműködésével hívja közös utazásra a közönséget ének, hegedű és egy misztikus hangszer, a theremin hangján, amely érintés nélkül szólaltatható meg. A tangó szenvedélye és a klezmer lélekmelengető dallamai egymásba fonódnak, hogy új életre keljenek a zene határtalan világában. Ez a különleges koncert tisztelgés a hagyományok előtt, egyben a műfaji sokszínűség ünnepe, amelyen minden hang az élet örömét, fájdalmát és szépségét meséli el.
A Kolozsvári Zsidó Napok varázslatos estje várja mindazokat, akik hisznek abban, hogy a zene valóban mindannyiunk közös világnyelve.
A Steve Jazz trió tagjai: Bundzik István – zongora; Horváth Gyula – basszusgitár; Kacsenyák Gábor – dob.
Helyszín: Kolozsvári Evangélikus-Lutheránus templom
//
OKTÓBER 26. VASÁRNAP
15:00 ÓRA: E KŐNÉL MARADANDÓBB
SÉTA A TORDAI ÚTI RÉGI ORTODOX ZSIDÓ TEMETŐBEN SZILÁGYI ADRIEN REBEKÁVAL ÉS SIPOS DÁVIDDAL
Aki dél felől érkezik hozzánk, magas dombról pillantja meg először a kincses várost. És ahogy ereszkedik lefelé, a kanyargós és meredek Tordai úton egy temetőre lehet figyelmes.
A Házsongárd lenne az? Vagy mégsem?
Dűlő köveit sok helyen már befonta a borostyán, feliratait elkoptatta az eső és a fagy, s csak nagyon kevesek tudják, hogy a lefelé száguldó kocsiból is szembetűnő fekete márvány síremlék az aranyszínű Dávid-csillaggal – a Sebestyén Dávidé. Igazságügyi palota, Országház, Kúria, zsidó kórház, Dermata Művek Részvénytársaság, Keleti Újság, Zsakó-Kohn lista, gyalui Rosenberg Bernát, Sebestyén palota, Kereskedelmi és Hitelbank – hogy mi a közös bennük? A tordai úti régi ortodox zsidó temetőben tett sétánkon megtudható.
Találkozás: Tordai út 116. – a régi ortodox zsidó temető bejárata
//
19 ÓRA: A NÉMAFILMEK VILÁGA IN MEMORIAM JANOVICS JENŐ
BŐSZE ÁDÁM ZENETÖRTÉNÉSZ ÉS PALOJTAY JÁNOS ZONGORAMŰVÉSZ ELŐADÁSA
Ha egy mai filmes némafilmet akarna készíteni, annak a művészvilág talán örülne, de az biztos, hogy kasszasikerre nem számíthatna. Pedig volt idő, amikor a némafilm elképesztő újdonságnak számított. Nem véletlen, hogy Kolozsvár egykori legendás színházi vállalkozója, Janovics Jenő üzleti fantáziát látott ebben a valaha új megoldásban, így kolozsvári filmstúdiójában sorra készültek a némafilmes alkotások, melyeknek köszönhetően Janovics Jenő nem csupán művészi, hanem anyagi sikereket is elért.
De vajon tényleg némák voltak ezek a filmek? Tényleg síri csendben ült a közönség, és a vetítő hangjára megbabonázva bámulta a mozit? Aligha. Tehetséges zongoristák szolgáltatták a zenét, nem is egyszer helyben rögtönözve, így zeneileg illusztrálták, azaz „hangossá” tették az alkotásokat.
Bősze Ádám zenetörténész és Palojtay János zongoraművész egyedülálló vállalkozásba kezdett: szórakoztató, de tartalmas történetekkel, eredeti filmszkeccsekkel és a hozzájuk tartozó, sok helyütt rögtönzött zongorajátékkal idézik meg egy nagyon is színes korszak fekete-fehér filmes világát.
Helyszín: Bánffy Miklós Operastúdió / Samuil Micu 12.
OKTÓBER 27. HÉTFŐ
20 ÓRA: IZRAEL GYERMEKE SOSINCS EGYEDÜL!
NÓGRÁDI GERGELY FŐKÁNTOR ÉS ZENÉSZBARÁTAI KONCERTJE
Idén is visszatér Erdély kincses városába a Kolozsvári Zsidó Napok évtizedes történetének egyik legkedveltebb fellépője, a budai Frankel Zsinagóga főkántora: Nógrádi Gergely.
A washingtoni magyar nagykövetségen A Magyar Kultúra és Művészet Tiszteletbeli Követe címmel kitüntetett kántorművész ezúttal egészen különleges hangzást ígér a fesztivál közönségének: a Magyar Érdemrend Lovagkeresztjével kitüntetett zongoraművész, Teszter Nelli mellett a Príma-díjas Kuna fivérek alkotta fúvósszekció kíséri majd a főkántort.
S hogy mi hangzik el e kihagyhatatlannak ígérkező est során? Közismert zsidó dalok, népszerű világslágerek, híres operett és musical örökzöldek – mindez Európa első számú kántorhangján!
Hangszereken közreműködnek: Teszter Nelli – zongora; Kuna Gyula – trombita; Kuna Bence – kürt; Kuna Márton – harsona
Helyszín: a Horea úti (Nagy utcai) zsinagóga
OKTÓBER 28. KEDD
18 ÓRA: AZ EGYIKNEK SIKERÜL…
FILMSZÍNHÁZMUZSIKA TÖBBSZÖR TÍZ PERCBEN
Akik előadják: Laczkó Vass Róbert színművész, Szép András zongoraművész.
Amikor egy-egy dal belopja magát a köztudatba, kevesen törődnek azzal, hogy honnan való, mi minden történt vele, míg sláger nem lett belőle, s ha tudják is a komponisták nevét, már senkit nem érdekel a szövegírójuk.
Laczkó Vass Róbert színművész és Szép András zongoraművész nem vállalkoznak a nagy mesélők szerepére, de zenés kalandozásuk alig ismert, régi történetek apropóján jut el a Kárpát-medencéből Amerikába, s tér vissza onnan: Kolozsvárra.
Helyszín: Kolozsvári Evangélikus-Lutheránus templom
//
20 ÓRA: DIXIELAND ÉS KLEZMER
A DEBRECEN DIXIELAND JAZZ BAND KONCERTJE
A Debrecen Dixieland Jazz Band megalakulásától fogva számos hazai és külföldi meghívást kapott és 1985 óta a Debreceni Jazz Napok állandó résztvevője. A zenekar a fennállásának az eddigi négy évtizede alatt több mint 1200 koncertet adott és Európa csaknem összes országában és két alkalommal a jazz őshazájában, az Egyesült Államokban, New Orleans-ben is nagy sikert aratott.
Az együttes repertoárjában a New Orleans-i gyökerű zenéken kívül megtalálhatók a klezmer-jiddis hagyományokból táplálkozó számok, amelyek 2016 óta a műsoruk markáns részét képezik a „Stílusok találkozása” című programban. Ezzel a műsorral számos zsidó kulturális rendezvényen felléptek már, így a debreceni zsinagógán és a Debreceni Zsidó Utcafesztiválon kívül (ahol rendszeres vendégek) jártak már Kolozsváron, Beregszászban, Gyöngyösön, Székesfehérváron, Berettyóújfaluban és több budapesti zsinagógában is, ahol a zenekar a közönséggel együtt tett csodálatos utazást a zsidó zene különleges világában.
A zenekar tagjai: Kovács János – trombita, ének, művészeti vezető; Gyarmathy István – klarinét; Kovács Marietta – hegedű, ének; Tóth Dániel – harsona; Tikász Sándor – bendzsó, gitár, ének; Kerekes Imre tuba; Mező Orbán – dob.
Helyszín: Kolozsvár – Belvárosi Unitárius templom
KISÉRŐ PROGRAM
Fedezd fel a Muzeont a Kolozsvári Zsidó Napok alatt kedvezményes áron!
A Muzeon – Zsidó Történeti Múzeum a kolozsvári és észak-erdélyi zsidó közösség emlékét őrzi, de nem hagyományos múzeum, hanem emlékezeti hely, amely a holokauszttal tragikusan megszakadt emlékezet helyébe lép. A Muzeon kiállítása személyes történeteken keresztül, auditív elemeket és digitális installációkat kombinálva meséli el a kolozsvári zsidó élet mindennapjait, traumáit és örökségét. A látogató nemcsak szemlélő, hanem aktív résztvevő lehet egy egykori zsidó család mindennapi életében.
A Muzeon célja, hogy a helyi zsidó történelmet a történetmesélés művészetén keresztül adja át az érdeklődőknek. Egy olyan hely, ahol az elnémított hangok újra megszólalhatnak, és ahol az emlékezés valójában folyamatos párbeszéd a múlt és a jelen között.
Cím: Kolozsvár, Virgil Fulicea utca 3.
Nyitvatartás: keddtől vasárnapig 10–18 óra között
A kedvezményes kuponokat a Kolozsvári Zsidó Napok nyitóünnepségén kaphatják kézhez.
//
A programokon a részvétel ingyenes (kivéve a Muzeon látogatást), így minden érdeklődőt szeretettel várunk!

Hunyadi Mátyás Emlék- és Teljesítménytúrák - 2025
2025-10-25 08:00 - 17:00 | Kolozs
Szeretettel várunk minden érdeklődőt a Hunyadi Mátyás Emlék- és Teljesítménytúrák I. kiírására október 25-én, hogy együtt feszegessük határainkat a Bükk-erdő színkavalkádjában!
Kincses városunk nagy szülöttjéről elnevezett teljesítménytúránk valójában egy régi kezdeményezés újraindítását tűzte ki célul, hogy ismét behozza a köztudatba a Kolozsvár környéki túraútvonalak fontosságát, hiszen kevés városnak adatik meg, hogy jelzett turistautakkal kecsegtesse a túrázás szerelmeseit.
Valószínűleg sokan elmondhatják magukról, hogy több országban kirándultak már, bejárták a fél világot, meghódították Románia 2000 csúcsait, de még soha nem túráztak a Brüll-kilátón, a Cérna-forrásnál, vagy a Kis-Magurán, sőt még a Feleki-gerinc legmagasabb pontján, az Árpád-csúcson sem jártak.
Főként miattuk, de természetesen azokért is, akik ismerik és szeretik a Kolozsvár környéki túraútvonalakat, szeretnénk ismét útjára indítani a Hunyadi Mátyásról elnevezett teljesítménytúrát, amely az év legszebb évszakában, az októberi színkavalkádban mutatná meg az őszi erdő szépségét a résztvevőknek.
A 10, 20 és 30 km-es gyalogos útvonalak tökéletes lehetőséget nyújtanak a kisgyerekes családok és a tapasztaltabb túrázók számára egyaránt, hogy saját határaikat feszegetve barangolják be kincses városunk kedvelt túraösvényeit, akik pedig két keréken szeretik felfedezni a természet szépségeit, azok számára egy közepes, 35 km-es biciklis távval készülünk.
Kérünk, regisztráció előtt figyelmesen olvassátok el a Fontos információkat és a Túraszabályzatot, jelentkezéskor pedig az erőnléteteknek megfelelő távot válasszátok.
Jelentkezni a Regisztráció 2025 menüpont alatt lehetséges a megfelelő túraváltozatra kattintva: Gy10: https://teljesitmenyturak.ekekolozsvar.ro/hunya…/nevezes10 Gy20: https://teljesitmenyturak.ekekolozsvar.ro/hunya…/nevezes20 Gy30: https://teljesitmenyturak.ekekolozsvar.ro/hunya…/nevezes30 K35: https://teljesitmenyturak.ekekolozsvar.ro/hunya…/nevezes35
Jelentkezési határidőKedvezményes: 2025. szeptember 22., 12:00 óraEmelt áras: 2025. október 13., 12:00 óra
Fizetési határidőKedvezményes: 2025. szeptember 22., 23:59 óraEmelt áras: 2025. október 13., 23:59 óra

Valahol Európában
2025-10-26 18:00 - 21:00 | Kolozsvári Magyar Opera, Emil Isac utca 26-28. szám, Kolozsvár, Kolozs, 400023, Románia
Musical két felvonásban
Radványi Géza és Balázs Béla filmje alapján
Dalszövegek: Nemes István
Szövegkönyv: Böhm György, Korcsmáros György, Horváth Péter
„Az iskolában, magyarórán olvastunk egy verset. A versnek is, mint sok egyébnek, amivel dolgunk akad a világban, alkotója van: ő a költő. Most éppen Kosztolányi Dezsőnek hívják, a versben pedig ott A játék. (…)
A színpadi játék, amihez minket válogattak, igencsak hasonlít a Kosztolányi-versre. Ha nem is egészen gömbölyű – hiszen jó darabos dumák vannak benne, amivel mi többnyire szokva vagyunk, csak otthon erről nemigen tudnak… –, gyönyörűnek viszont annál gyönyörűbb.
Én láttam már A négyszögletű kerek erdőt, az Óz, a nagy varázslót, a János vitézt vagy A brémai muzsikusokat, a színpadon azonban másmilyen az érzés. Ami lentről csak csodaszép, az fentről már annyira csodajó tud lenni, hogy a húsvéti szabadnapok idején untam is magam a hangulata nélkül.
A színpadi zongora például valóban nyitható és csukható, de még egy felnőtt is megbújhatna benne, ha szépen összegömbölyödne. Táncolni lehet a tetején, a fedelével meg lehet csípni a trógert, és bár a könnyebbség miatt jól kizsigerelték, a kopogó billentyűk mögül egy vékonyka gyerekhangon mégiscsak előcincog a csavargó dallam. Öregebb, mint a nagyanyám, hiszen azt írja rajta: Diplôme de l’Exposition Universelle – Paris 1900.
A mi játékunkban az egyik szereplőnek francia nagykövet az apja, még az is meglehet, hogy a mester, aki ezt a zongorát a valóságban összerakta, játék szerint hozzájuk szállította le valamikor, a boldog békeidőkben. A történet így lesz gömbölyű. Meg azzal a sok aprósággal, azokkal az izgalmas tárgyakkal, kellékekkel, amelyek arról árulkodnak, amiről a szereplők csak álmodni mernek: mi lesz belőlük, ha egyszer nagyok lesznek?
(…) Én eldöntöttem: ha nagy leszek, gyerek leszek! Valahol, Európában mindig nyit majd egy Trógeregyetem, és lesznek ott hatalmas ficsúrkodások! Jösztök majd akkor játszani?”
Laczkó Vass Róbert: Trógeregyetem – Valahol Európában, Exit Kiadó, Kolozsvár 2014.

Szereposztás
Simon Péter
Szilágyi János
Ádám János
Hosszú
Farkas Loránd
Sipos Endre
Suhanc / Éva
Dezső Ágota
Kis-Lukács Bernadett
Ficsúr
Gergely Elek
Rétyi Zsombor
Szeplős
Ábrahám Gellért
Zsigmond László
Egyenruhás
Madarász Lóránt
Gergely Arnold Levente
Tanító
Sándor Árpád
Kincses Márk
Leventeoktató
Varga Attila
Varga János
Tróger/Söfőr
Kovács Ferenc
A gyermekcsapat
Kuksi
Marosán Dávid
Balogh Zente
Pötyi
Keresztes Evelin Dió
Kiss-Cserey Flóra
Professzor
Toró Tibor
Sólyom Ádám
Csóró
Gergely Márton
Békési Balázs
Sutyi
Pozsár Bernát
Molnár Áron
Bálint
Fejes Gergő
Ambarus-Egyed Zsombor
Továbbá
Ciotlaus Anna
Csató Eszter
Halász Tünde
Harasza Petra
Hegyi Erzsébet
Jankó Anna
Juhász Márta
Kelemen Hanna
Kintzel Flóra
Kostyák-Szövérdi Anna
Lázár Zsófia
Lőrincz-Szabó Venczel
Marosán Kristóf
Mild-Keresztúri Johanna
Negrea Eliza
Oroszhegyi Farkas Zsombor
Pákai Dóra
Sajgó Rita
Szabados-Erős Rita
Szabados-Erős Rózsa
Szélyes Villő
Szőcs Emma
Szőllősi Brigitta Szofia
Tálas Réka Hanako
Tasnádi Zsófia
Vigh Márton
Zelenka Petra
Zsigmond Fanni
Fellép Kolozsvár Magyar Gyermekkórusa
Békési Balázs
Békési Panna
Ciotlaus Anna
Csató Eszter
Ercsey-Ravasz Boróka
Etédi Petra
Fejes Gergő
Fejes Hunor Péter
Fekete Lilien Ajsa
Gáll Virág
Halász Tünde
Harasza Petra
Hegyi Erzsébet
Jankó Anna
Juhász Márta
Kasabian Bíbor
Kispál Karen
Kolozsi Janka
Kostyák-Szövérdi Anna
Kovács Jázmin-Nikolett
Kuszálik Kincső
Lázár Zsófia
Lőrinczi Dóra
Man Johanna
Marosán Dávid
Marosán Kristóf
Márton Nóra
Morvay Bella
Negrea Eliza
Oroszhegyi Farkas Zsombor
Ötvös Dóra
Pákai Dóra
Palkó Adél
Páll-Szabó Ágnes Dorottya
Papp Kristóf
Péter Dorka Petra
Poka Emma
Sebestyén Hédi
Sólyom Ádám
Szabados-Erős Évike
Szabados-Erős Rita
Szabados-Erős Rózsa
Szabó Iringó
Szakács Zsófia-Krisztina
Szegő Petra
Szőcs Emma
Szőllősi Brigitta Szofia
Szőllősi Rebeka
Tálas Réka Hanako
Țapu Zsanett
Toporăscu Amalia
Turós Nóra Hanna
Vigh Márton
Zelenka Petra
Közreműködik a Kolozsvári Magyar Opera ének- és zenekara
Alkotók
Díszlettervező
Cristian Gătina
A díszlettervező munkatársa
Venczel Attila
Jelmeztervező
Ledenják Andrea
Koreográfus
Jakab Melinda
Harckoreográfus
Buzási András
Kolozsvár Magyar Gyermekkórusának művészeti vezetője
Takács Aranka
Karigazgató
Kulcsár Szabolcs
Hangversenymester
Barabás Sándor
Ferenczi Endre
Korrepetitor
Oláh Csongor
Ügyelő
Szép Lili
Súgó
Kondrát Bea
A rendező munkatársa
Lőrincz Norbert
Asszisztens karmester és a gyermekkar vezetője
Kálló Krisztián
Rendező
Béres László
Vezényel
Tompa Ábel

Bogdándi Zsolt: A kolozsmonostori konvent jegyzőkönyveinek kiadása. Kérdések és problémák
2025-10-27 18:00 - 20:00 | EME székház, Jókai u. 2-4, Kolozsvár, Kolozs, 400009, Románia
A Műhelybeszélgetések a Jakó Zsigmond Kutatóintézetben rendezvénysorozat keretein belül kerül sor 2025. október 27-én, hétfőn 18 órától munkatársunk Bogdándi Zsolt: A kolozsmonostori konvent jegyzőkönyveinek kiadása. Kérdések és problémák című előadására, az EME székházának előadótermében.
A rendezvénysorozat az MTA HTMKNP „Források és adattárak Erdély középkori és kora újkori történetéhez” című alprogram támogatásával valósul meg.
Minden érdeklődőt szeretettel várunk!

Egy indiai nagyváros és furcsaságai: Calcutta vagy Kolkata, Nyugat-Bengália
2025-10-27 18:00 - 20:00 | Horea 31., Kolozsvár
Bölcsész+ szemináriumsorozat új évad: Város. Dél.
Első előadónk Kovács Csaba-Miklós, a BBTE Földrajz karának egyetemi adjunktusa lesz!
Helyszín: BBTE, Bölcsészkar, Kisch terem (304).
Olvasmányok: https://tinyurl.com/bolcseszplusz

Bonchidai táncok - Néptánc és népdaloktatás felnőtteknek
2025-10-27 19:00 - 22:00 | Heltai FolkCenter, Clinicilor 18, Kolozsvár, Kolozs, Románia
Ez a Figura új, immár nyolcadik évada, amelyben bonchidai táncokat és énekeket fogunk tanulni kezdő és középhaladó szinten.Az alapoktól indulunk és a saját ritmusunkba fogunk haladni a tanulással. A cél az hogy a tanulás (is) örömünkre szolgáljon. Nem készülünk közönség előtt fellépni, nincsenek külső elvárások a „teljesítményünkkel” szemben.Szívesen fogadunk új csatlakozókat. A próbák párcserével fognak zajlani – lehet jelentkezni párban is, és egyedül is.2025 szeptember 29-től kezdve minden hétfő este 7-kor találkozunk a Heltaiba, egészen jövő év június végéig – kivéve a pirosbetűs ünnepeket (pl. húsvét hétfője).Próbánként 30 lejt fogunk pótolni fejenként – ebből a pénzből fogjuk fizetni a terembért illetve az oktatóink tiszteletdíját.A próbák részleteit a Figura (zárt) facebook-csoportba szoktuk megbeszélni – aki próbákra akar járni az kérje felvételét a csoportba.

dr. Unger Zoltán: A membránpolarizáció szerepe a konkréciók kialakulásában
2025-10-28 17:00 - 19:00 | Sapientia EMTE, Kolozsvár, Tordai út 4. sz., Kolozsvár, Kolozs, 400394, Románia
Az Egyetemi Esték rendezvénysorozat következő előadására október 28-án, kedden 18:00 órától kerül sor az A105-ös teremben (Tordai út 4. szám), melyet dr. Unger Zoltán tart A membránpolarizáció szerepe a konkréciók kialakulásában címmel.
Az előadás nyilvános, mindenki számára nyitott.
Jól ismert jelenség a membránpolarizáció a geofizikában. Ennek mesterséges formája a viszonylag széles körben alkalmazott gerjesztett polarizációs geofizikai módszer. Azonban a természetes membránpolarizáció folyamatai a mélytengeri- és laza üledékekben kevésbé ismertek. Ennek az összetett jelenségnek létezik egy kémiai háttere is. Ezek együttese valószínűsíthetően felelős a konkréciók kialakulásáért. Mint ismeretes, a konkréciók (különböző finomabb szemcseméretű) laza üledékek összecementeződése révén jöttek létre. Véleményünk szerint ez a jelenség a membránpolarizációnak tulajdonítható: a negatív töltésű agyagszemcsék vonzzák a pozitív ionokat és így létrejön egy féligáteresztő membrán. Mivel mélyen eltemetett rétegekről beszélünk, nem a normál-, hanem a fordított ozmózis nyomás játszódik le. Az oldószer nem befelé, ellenkezőleg: kifele hatol át a féligáteresztő membránon, ami a membrán mögötti tartomány ionkoncentráció növekedéséhez és a laza szemcsék összecementeződéséhez vezet. Emiatt az elektrosztatikus jelenség miatt látjuk az összecementezett ekvipotenciális felületeket konkréciókban. E hipotézis vizsgálatára hívom a tisztelt hallgatóságot, csatlakozzanak a csoportunkhoz, mert már elindult a gyakorlati és kísérletezési munka a folyamat részletes megértésére és leírására.

Bábos mesemondás és élőzenés gyerektáncház a Heltaiban
2025-10-28 17:00 - 19:00 | Heltai FolkCenter, Clinicilor 18, Kolozsvár, Kolozs, Románia
Bábos mesemondással kezdődik kedd délutáni programsorozatunk 17:00 órától. Ezt követően 18:00 órától élőzenés gyerektáncház veszi kezdetét.
Várunk szeretettel!

Kettős könyvbemutató
2025-10-28 18:00 - 19:00 | BBTE Magyar Történeti Intézet, Napoca 11., Kolozsvár, Kolozs, 400850, Románia
A kolozsvári Magyar Történeti Intézet szeretettel vár minden érdeklődőt a következő kettős könyvbemutatóra:

Pecsétek a múló időben. Erdélyi évszázadok. A kolozsvári Magyar Történeti Intézet évkönyve. IX. Szerkesztette: Nagy Róbert Miklós és Izsán CsabaBemutatja dr. Bogdándi Zsolt

Transzilvanizmus: Bánffy Miklós 150., Kós Károly 140., Kemény János 120. születésének évfordulójára. Szerkesztette: Toth SzilárdBemutatja dr. Novák Csaba Zoltán

A mi kis városunk
2025-10-29 19:00 - 22:00 | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
🕗 Időtartam: 2h 45′ egy szünettel
🗣 Magyar nyelvű előadás, román és angol felirattal.
A mi kis városunk egy játékos és megrendítő színmű, amely arra késztet bennünket, hogy felébredjünk és elkezdjünk igazán élni. A három felvonásos darab 1901-ben kezdődik. Emily az Ügyelő vezetésével felidézi banális kis életének állomásait, a kezdeteket és végeket egyaránt. Ám visszatekintése meglepő fordulatot vesz, amikor az emlékek valósággá válnak.
Thornton Wilder drámaíró és költő 1938-ban napvilágot látott darabja közkedvelt klasszikus: A mi kis városunkat az Egyesült Államokban rendszeresen játsszák kisvárosi színpadoktól egészen a Broadway-ig. Megjelenésekor forradalmi, sőt egyenesen kísérleti műnek számított, mivel egzisztenciális motívumait metaszínházi eszközökkel jeleníti meg, közvetlenül szól a nézőkhöz, mindezt egy minimalista, képzeletbeli díszletvilágban.
Én ezt a hagyományt viszem tovább friss szemlélettel, amerikai női rendezőként, aki egy hasonló kisvárosban nőtt fel, mint amilyen a darabban is megjelenik, és aki tíz évvel ezelőtt Tompa Gábor irányítása alatt végzett a UC San Diego rendezői mesteri szakán. A Kolozsvári Állami Magyar Színház kiváló művészeivel együttműködve az előadásunk az élők és holtak paradoxonját vizsgálja a szenvedés és magány, az aggodalom és a várakozás, majd a játékosság és a megbékélés pillanatain keresztül.
Az előadás után a nézők talán majd egy kicsit szorosabban ölelik magukhoz szeretteiket, és elgondolkodnak rajta, hogyan élhetnének egy teljesebb életet.
Jesca Prudencio, az előadás rendezője
🎫 Jegyek 👉 https://bit.ly/AMiKisVarosunkJegyek
Bővebben 👉 https://bit.ly/AmiKisVarosunkBovebben

Gitárest - Club 2
2025-10-29 21:00 - 23:30 | Heltai FolkCenter, Clinicilor 18, Kolozsvár, Kolozs, Románia
Héjjj!!! Megvolt az első, és biza egész jóra, bulisra sikeredett! Aki ott volt, láthatta, aki nem, jöjjön most gyorsan! Alakul az új Gitárest-közösség!Október 29-én, szerdán újra Gitárest-Club a Heltaiban! A második! Naaagy szeretettel, remek élőzenével, bulis hangulattal várunk!
A régi Gitárest- hagyományt követjük, s retrós hangvételben, magyar dalokat dalolunk. Együtt – mert ettől Gitárest, s nem koncert. Mert a Dal összehoz és összeköt minket! Mint szokás azt tenni a tábortűz mellett.
Második lépésként – s itt jön képbe a „Club” hozzácsatolása: idővel másokat is szívesen látunk a közös dalolásra, gitározni, énekelni, újabb dalokat hozni, forgatni és mozgatni az egészet előre! Ha szeretnél te is részt venni valamilyen hangszerrel, vagy énekelni, jelentkezz nálunk!

Szüreti Bál Másként
2025-10-30 16:00 - 20:00 | Apáczai Csere János Elméleti Líceum, Ion I. C. Brătianu 26., Kolozsvár, Kolozs, 400079, Románia
Szeretettel várunk mindenkit a Szüreti Bál Máskéntre október 30-án az Apáczai Csere János dísztermébe 16:00-kor.

Magyar nyelvű Meseóra
2025-10-30 17:00 - 20:00 | Octavian Goga Kolozs Megyei Könyvtár, Multikulturális részleg, Calea Dorobanţilor, 104., Kolozsvár, Kolozs, 400609, Romania
Magyar nyelvű Meseóra 3-7 éves gyerekek számára minden csütörtökön 17 órától a Megyei Könyvtár nyugati szárnyának 3. emeletén, a Multikulturális részlegen!

Váróterem Projekt: A rút kiskacsa
2025-10-30 18:00 - 20:00 | ZIZ – Art and Social Area, str.Paris nr. 5-7
𝑯. 𝑪. 𝑨𝒏𝒅𝒆𝒓𝒔𝒆𝒏 𝒏𝒚𝒐𝒎𝒂́𝒏

Megszületünk s fogalmunk sincs kik vagyunk. Növekedünk, s kezdjük sejteni, hová tartozunk. Felnövünk… s fogalmunk sincs kik vagyunk, de szeretnénk tartozni valahová.
A réges- régi történetet új köntösben mutatja be a „GurigaKoffer Bábszínház”. Andersen kedves figurái két tarka bőröndből, mint pompás mesekönyvből táncolnak elénk, hogy a Mesemondó érintésére életre keljenek.

Az előadást óvodások és kisiskolások számára ajánljuk.Korhatár: 4+

Mesemondó: ERDEI EMESELátványterv: MAKHULT GABRIELLA, festőművészJátékmester: RUMI LÁSZLÓ, Blattner-díjas
Az előadás egy VÁRÓTEREM PROJEKT.

Expresszív - írásterápia felnőtteknek
2025-10-30 18:30 - 20:00 | Octavian Goga Kolozs Megyei Könyvtár, Multikulturális részleg, Calea Dorobanţilor, 104., Kolozsvár, Kolozs, 400609, Romania
Magyar nyelvű, felnőtteknek szóló írásterápiás műhely a Multikulturális részlegen!
A műhelyfoglalkozások során a résztvevők kreatív írástechnikák alkalmazásával, saját érzéseiknek és gondolataiknak adnak írásos keretet terápiás céllal. A terápiás írás célja a belső konfliktusok, érzelmek azonosítása és megértése, a stressz és szorongás, a kapcsolati elakadások oldása az önmagunkkal folytatott beszélgetések nyomán.
A havi rendszerességű foglalkozásokat dr. Mikola Emese egyetemi oktató, írásterapeuta vezeti. Az októberi találkozásra október 30-án kerül sor, 18.30 -tól a Multikulturális teremben, a könyvtár központi épületében, a nyugati szárny 3. emeletén. A részvétel ingyenes, de regisztrációhoz kötött.
Regisztrálni a salamulticulturala@bjc.ro e-mail-címen, illetve 0731 013293-as telefonszámon lehet. Szeretettel várunk minden érdeklődőt!

Giuseppe Verdi: Álarcosbál
2025-10-30 18:30 - 21:00 | Kolozsvári Magyar Opera, Emil Isac utca 26-28. szám, Kolozsvár, Kolozs, 400023, Románia
GIUSEPPE VERDI: ÁLARCOSBÁL
Opera három felvonásban
E. Scribe műve nyomán szövegét írta F. M. Piave és A. Somma

Vezényel : Kocsár Balázs

SZEREPOSZTÁS:Riccardo: Pataki AdorjánRenato: Kálmándi MihályAmelia: Barabás ZsuzsaUlrica: Veress OrsolyaOscar: Antal LíviaSilvano: Naphegyi BélaSamuel: Sebastian BalajTom: Szilágyi JánosBíró: Sándor Árpád (debüt / debut)Szolga: Rétyi Zsombor

Díszlettervező: Khell ZsoltJelmeztervező: Bozóky MaraA díszlettervező munkatársa: Venczel AttilaA jelmeztervező munkatársa: Starmüller Katalin

Hangversenymester: Barabás Sándor, Ferenczi EndreKarigazgató: Kulcsár SzabolcsKorrepetitor: Incze G. KatalinSúgó: Kostyák Júlia, Kondrát BeaÜgyelő: Szép Lili, Venczel PéterA rendező munkatársa: Szabó Emese

Rendező: Ascher Tamás

Boszorkányok éjszakája
2025-10-30 19:00 - 21:00 | Bulgakov Café, Str. Inocențiu Micu Klein 15., Kolozsvár, Kolozs, 400347, Románia
A sárkányok anyja, az emberevő boszorkány, a tojást tojó boszorkány vagy a forgószéllel járó szépasszony csak pár példa a boszorkány-hiedelemkör elképesztően gazdag tárházából, hiszen a boszorkány a leggyakrabban előforduló lény a magyar folklórban. Központi jelentőségű hiedelemalak, de mesei figuraként is viszonylag gyakori, számos tündérmese epizódszereplője. Sajátos, kettős figura: elsődlegesen ártó szándékú ember, aki rendelkezik bizonyos mágikus tudással és természetfeletti képességgel, esetenként azonban démonikus lényként is megjelenhet. A most megjelent Magyar boszorkánykönyv, a nagy sikerű Bestiarium Hungaricum alkotóinak gazdagon illusztrált új kötete elvezet a boszorkánymondák népköltészeti univerzumába, amelyről ezen az estén a könyv illusztátora, Németh Gyula, szerkesztője, Vörös András és Szucher Ágnes beszélget.
A Magyar boszorkánykönyv és a Bestiarium Hungaricum a helyszínen kedvezményesen megvásárolható.
https://cserkiado.hu/…/magyar-boszorkanykoenyv…
https://cserkiado.hu/…/bestiarium-hungaricum-csodas…

Jon Fosse: Én agyok a szél
2025-10-30 20:00 - 22:00 | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Időtartam: 1h 20’ szünet nélkül
Magyar nyelvű előadás, román és angol felirattal.
„A szavak kevesek ahhoz, hogy kifejezzünk egy szenvedést, egy csodát, egy nagy boldogságot vagy örömöt. Végül mindig közhelybe torkollnak.
Fosse egy adott pillanatban azt mondja, hogy írni annyi, mint imádkozni. Az a tudat segít bennünket a mindennapokban, vagy a túlélésben, hogy a sötétségből a fény felé haladunk. Ebben a sötétségben sok minden benne van; az is, amit nem értünk és mindazok a zsákutcák, amelyekbe bekerülünk életünk során. Fizikailag mind eltűnünk, a kérdés az, hogy bízunk-e a feltámadásban.
Az előadást feleségem, Tordai Tekla emlékének ajánlom.„Tompa Gábor, az előadás rendezője
Jegyek https://bit.ly/ÉnVagyokaSzélJegyekBővebben https://bit.ly/ÉnVagyokaSzélHuntheater

Tom Sawyer
2025-10-31 19:00 - 21:00 | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Időtartam: 1h 45’ szünet nélkül
Magyar nyelvű előadás, román és angol felirattal.

A Mississippi partján fekvő St. Petersburg kisvároskában él Tom Sawyer, a csibész, akinek élete egy véget nem érő kaland: iskolakerülés, csínytevések, a felnőttek állandó bosszantása. Hát hogy is ne kedvelnénk egy ilyen fiatal bajkeverőt? Ki ne akart volna gyermekkorában kalóz, kincskereső vagy éppen rablóvezér lenni?
Ám a gyermeki szabadság története mögött ott rejtőzik egy sötétebb valóság is: a felnőttek világa, ahol a rasszizmus és a társadalmi igazságtalanság a közösség mindennapjainak a velejárója. Vajon mikor és ki tanít meg minket gyűlölni? A kis Tom hamar megérti, hogy a világ nem mindig olyan egyszerű és igazságos, mint ahogy a gyermekkor játékai ígérik, de arra is ráébred, hogy a valódi bátorság néha azt jelenti, hogy egyedül állsz ki az egész világ ellen.
Bővebben https://bit.ly/TomSawyerHu Jegyek https://bit.ly/TomSawyerJegyek

Jancsi és Juliska
2025-11-01 11:00 - 12:00 | Puck Bábszínház
Az előadás a klasszikus mese vonalát követi, de a főszereplők, valamint a Favágó és a Boszorkány alakja mellett megjelenik a falánk Macska, a torkos Medve és a játékmester szerepét betöltő Csipet manó figurája is. Az előadás interaktív játéklehetőségeket is tartalmaz: Csipet manó minden alkalommal, mielőtt akcióba lép, kikéri a gyerekek véleményét, tanácsát és közösen találják meg a leghatékonyabb módját annak, hogy miként szabadítsák ki a főhősöket a Boszorkány karmai közül.Az interakítv előadás főként a bizalom, a segítségnyújtás és a bajból való szabadulás témáit bontja ki.

Szerző: Grimm testvérekDramatizálta: Szilágyi DezsőRendező: Varga IbolyaBábok: Virgil SvințiuDíszlettervező: Sandu MarianZene: Kötő Áron

Előadják: Balogh Dorottya / Urmánczi Jenő, Domokos Szabolcs, Giriti Réka, Kötő Áron, Mostis Balázs, Péter Izolda

Korhatár: 4+
